text: 1Karon may usa ka tawo sa Ramathaim-Sophim, sa kabungtoran sa Ephraim, ug ang iyang ngalan mao si Elcana ang anak nga lalake ni Jeroham, ang anak nga lalake ni Eliu, ang anak nga lalake ni Thohu, ang anak nga lalake ni Suph, nga Ephraimhanon: 2Ug siya may duruha ka asawa; ang ngalan sa usa mao si Ana ug ang ngalan sa usa mao si Penina: ug si Penina may mga anak, apan si Ana walay mga anak. 3Ug kining tawohana mitungas gikan sa iyang ciudad tuigtuig aron sa pagsimba ug sa paghalad kang Jehova sa mga panon didto sa Silo. Ug didto ang duruha ka mga anak nga lalake ni Eli, Ophni ug Pineas mga sacerdote kang Jehova. 4Ug sa miabut ang adlaw nga si Elcana naghalad, ang mga pahat iyang gihatag kang Penina nga iyang asawa, ug sa tanan niyang mga anak nga lalake ug mga anak nga babaye: 5Apan kang Ana naghatag siya sa duruha ka pahat; kay nahagugma siya kang Ana, apan si Jehova nagtak-op sa iyang taguangkan. 6Ug ang iyang kailog naghatag kaniya ug dakung kasuko, aron siya masamok, tungod kay si Jehova nagtak-op sa iyang taguangkan. 7Ug sanglit gihimo niya kini matagtuig, sa miadto siya sa balay ni Jehova, sa gihapon siya naghagit sa kasuko kaniya; tungod niana siya mihilak, ug wala kumaon. 8Ug si Elcana nga iyang bana miingon kaniya: Ana, nganong naghilak ikaw? ug nganong wala ka kumaon? ug ngano nga ang imong kasingkasing masulob-on? dili ba ako labi pang maayo alang kanimo kay sa napulo ka mga anak nga lalake? 9Busa si Ana mitindog sa tapus sila makapangaon sa Silo, ug sa tapus sila makainum. Karon si Eli, ang sacerdote naglingkod sa iyang lingkoranan dapit sa haligi sa ganghaan sa templo ni Jehova. 10Ug si Ana diha sa kapaitan gayud sa iyang kalag, ug nag-ampo kang Jehova ug naghilak sa dakung kasakit. 11Ug nagsaad siya sa usa ka panaad, ug miingon: Oh, Jehova sa mga panon, kong ikaw buot gayud nga magsud-ong sa kasakit sa imong ulipon nga babaye, ug mahanumdum kanako, ug wala malimut sa imong ulipon nga babaye, kondili mohatag sa imong ulipon nga babaye sa usa ka anak nga lalake, unya ako magahalad kaniya alang kang Jehova sa tanang adlaw sa iyang kinabuhi, ug walay navaja nga modapat sa iyang ulo. 12Ug nahatabo, nga sa nagpadayon siya sa pag-ampo sa atubangan ni Jehova, nga si Eli nagtimaan sa iyang baba. 13Karon si Ana, namulong sa iyang kasingkasing; ang iya lamang mga ngabil ang naglihok, apan ang iyang tingog wala madungog: busa si Eli naghunahuna nga siya nahubog. 14Ug si Eli miingon kaniya: Hangtud anus-a mohuwas ang imong pagkahubog? isalikway ang vino gikan kanimo. 15Ug si Ana mitubag ug miingon: Dili, ginoo ko, ako maoy usa ka babaye nga masulob-on sa espiritu: ako wala makainum sa vino ni sa maisug nga ilimnon, apan akong gibubo ang akong kalag sa atubangan ni Jehova. 16Ayaw pag-isipa nga dautan ang imong ulipon nga babaye; kay gikan sa pagkadaghan sa akong sumbong ug sa akong paghagit, akong gipamulong kini hangtud karon. 17Unya si Eli mitubag ug miingon: Lumakaw ka sa pakigdait; ug ang Dios sa Israel magahatag sa imong hangyo nga gipangayo mo kaniya. 18Ug siya miingon: Kaloy-i ang imong ulipon nga babaye sa imong mga mata. Busa ang babaye milakaw sa iyang dalan, ug mikaon; ug ang iyang pamayhon wala na magmasulob-on. 19Ug sila mingbangon pagsayo sa buntag, ug mingsimba sa atubangan ni Jehova, ug mingpauli ug mingdangat sa ilang balay sa Ramatha. Ug si Elcana miila kang Ana nga iyang asawa; ug si Jehova nahanumdum kaniya; 20Ug nahitabo, sa diha nga hapit na moabut ang panahon, nga si Ana nanamkon, ug nanganak ug usa ka anak nga lalake; ug iyang gihinganlan siya nga si Samuel, nga nagaingon: Tungod kay gipangayo ko siya kang Jehova. 21Ug ang tawo nga si Elcana, ug ang tanan sa iyang balay, ming-adto kang Jehova sa paghalad sa halad-nga-tinuig, ug sa iyang panaad. 22Apan si Ana wala tumungas kay siya miingon sa iyang bana: Dili ako motungas hangtud nga ang bata malutas; ug unya dad-on ko siya, aron siya mopakita sa atubangan ni Jehova, ug didto mopabilin sa walay katapusan. 23Ug si Elcana nga iyang bana miingon kaniya: Buhata ang maayo sumala kanimo; pabilin hangtud sa iyang pagkalutas; si Jehova lamang ang magatuman sa iyang pulong. Busa ang babaye napabilin ug nagpasuso sa iyang anak, hangtud nga siya nalutas. 24Ug sa diha nga siya nalutas na, gidala siya uban kaniya, lakip ang totolo ka lakeng vaca, ug usa ka epha nga harina, ug usa ka botella nga vino, ug gidala siya ngadto sa balay ni Jehova sa Silo: ug ang bata linghod pa ang panuigon. 25Ug ilang gipatay ang lake nga vaca gg gidala ang bata ngadto kang Eli. 26Ug siya miingon: Oh, ginoo ko, ingon nga ang imong kalag buhi pa, ginoo ko, ako mao ang babaye nga mitindog haduol kanimo dinhi, nga nag-ampo kang Jehova. 27Alang niining bataa ako nag-ampo; ug si Jehova mihatag kanako sa akong gihangyo kaniya: 28Busa gihatag ko siya usab kang Jehova; ingon sa kadugayon nga siya buhi, siya gihatag kang Jehova. Ug siya misimba kang Jehova didto.


c: text/html

text:
Patay na unta siya-A A +A
Friday, March 21, 2014
ANG bata nga football player sa Sacred Heart School Ateneo de Cebu nanalipod kang Enrico Mongaya, kinsa gipasanginlan nga mihapak sa ulo sa goalie sa Alcoy FC sa ilang nagubot nga duwa niadtong Dominggo sa Under-18 Aboitiz Cup.
Matod sa bata, kinsang ngan gipugngan ning mantalaan, nga kon wa pa siya panalipdi sa iyang “Tito Rico”, hayan patay na siya.
“I could have ended up on top of an embalmer’s table. But you didn’t allow that to happen, Tito Rico,” matod sa bata sa iyang post sa iyang Facebook account pipila ka mga adlaw ang nakalabay.
Matod sa bata nga naglisod na siya pagginhawa human siya gi-headlock sa 5’7 footer nga goalie sa FC Alcoy nga iyang gihulagway nga mas dako kay niya.
Siya niingon nga naninguha siyang makabuhi sa giingong pagtuok kaniya sa goalie, apan wa siya makapiog sa kusog tungod sa kadako niini.
Nahibung siya kon nganong niluag ang pagkupot sa iyang liog. “I was able to breathe. Then, I realized that somebody saved me,” dugang sa football player.
Nasagmuyo siya tungod sa grabeng mga pagsaway nga nadawat ni Mongaya gikan sa publiko.
Siya niingon nga giluwas ni Mongaya ang iyang kinabuhi ug nasanta ang pagkahimo untang criminal sa laing menor tungod sa gibuhat niini.
“You just gave two young men another chance at life. Maybe, these people who crucified you want me dead and the goalie in jail. My heart breaks whenever I read nasty things about you,” dugang sa bata.
Alang kaniya, utang niya kang Mongaya ang iyang kinabuhi.
Gipatik sa mantalaang SuperBalita Cebu Marso 22, 2014.
Balita
Forum rules: Do not use obscenity. Some words have been banned. Stick to the topic. Do not veer away from the discussion. Be coherent and respectful. Do not shout or use CAPITAL LETTERS!

robotstxt: allowed

filter: keep


text:
Daang Tugon
Ang Daang Tugon mao ang unang parte sa Bibliya, nga santos nga basahon sa Kristyanismo.
Ang maong 39 ka kasulatan nagpasi-ugda sa Henesis nga gilangkoban sa kasaysayan sa pagbuhat sa Diyos sa mga langit ug yuta, lakip na ang pag-umol Niya sa nagkainlaing may kinabuhi (mga tanaman, mga kahayupan, mga kinabuhi ilalom sa dagat, mga kalanggaman ug mga nilalang nga nagkamang ibabaw sa yuta). Gisundan ang Henesis sa Eksodo nga naghisgut mahitungod sa kinabuhi sa mga katawhan sa Diyos didto sa awa-aw nga dapit gawas sa yuta sa Ehipto uban kang Moises, ang igsoon ni Propeta Aaron og ni Miriam. Dinhi mabasa sa Eksodo ang mga katingalahang gahum sa Diyos nga Iyahang gipakita ngadto sa malupigong Paraon pinaagi kang Moises. Misunod ang Lebitiko, ang kasulatan mahitungod sa mga pamaagi sa kinabuhi sa mga Israelita o ang kaliwatan ni Jacob. Dayon ang ika-upat nga libro o basahon mao ang Numeros. Og ang Ikalimang sulat ni Moises mao ang Dyuteronomyo. Dinhi natapos ang gitawag nga Pentatyuko.
Ang ikaunom nga bahin sa Bibliya mao ang Josue. Dayon ang kasulatan mahitungod sa mga Maghuhukom. Gisunod usab dayon ang sulat ni Rut. Ang ikasiyam ug ang ikanapulo ang mga basahon sa Samuel. Ikaonse ug ang ikadose ang Mga Hari. Ikatrese ug ikakatorse ang Mga Kronika. Ikakinsi ang sulat ni Esdras. Ikadisisais ang sulat ni Nehemias. Ikadisisiyete ang libro ni Ester. Ikadisi-otso ang libro ni Job.
Gisundan ang libro ni Job sa Mga Awit ni David, nga usa sad ka "magtutula." Unya, gisundan ang "Mga Awit" sa "Proberbyo" o Mga Panultihon ni Salomon, anak ni David. Ang ikabiyenti-unong sulat sa Bibliya mao ang "Eklesyastes." Ang ikabiyentidos mao ang Awit ni Solomon.
Ang basahon ni Propeta Isaias nga mao ang ikabiyentitres sa han-ay sa balaang kasulatan nagahisgot og mga tagna mahitungod sa pagkahibalik sa kanhing katawhan nga matinumanon sa kasuguan sa Diyos ni Abraham, Diyos ni Isaac ug Diyos ni Jacob. Ang ikabiyentikuwatro mao ang basahon ni Jeremias diin mabasa ang tagna sa usa ka kaliwatan nga mapasalamaton sa Diyos. "Mga Lamentasyon" o Pagbangotan mao ang ikabiyentisinkong libro.
Ginsunda kini sa libro sa mga uban pang mga propeta sa Dios: Ezequiel, Daniel, Oseas, Joel, Amos, Abdias, Jonas, Miqueas, Nahum, Habacuc, Sofonias, Ageo, Zacarias, ug Malaquias.


text: 1Sila nga nanagsalig kang Jehova Maingon sa bukid nga Sion, nga dili matarug, kondili magapabilin sa walay katapusan. 2Maingon nga sa Jerusalem nanaglibut ang kabukiran, Ingon niini si Jehova nagalibut sa iyang katawohan Sukad karon ngadto sa umalabut ug sa walay katapusan. 3Kay ang baras sa kadautan dili mahamutang sa ibabaw sa bahin sa mga matarung; Aron ang mga matarung dili makabakyaw sa ilang mga kamot ngadto sa kasal-anan. 4Buhata ang kaayohan, Oh Jehova, niadtong mga tawong maayo, Ug ngadto kanila nga mga matul-id sa ilang mga kasingkasing. 5Apan alang niadtong mga mingtipas ngadto sa ilang mga dalan nga baliko, Si Jehova mao ang magamando kanila uban sa mga mamumuhat sa kasal-anan. Ang pakigdait sa ibabaw sa Israel.


text: 1Oh Jehova, ikaw nakasusi kanako, ug nahibalo kanako. 2Ikaw nahibalo sa akong paglingkod ug sa akong pagtindog; Ikaw nakasabut sa akong hunahuna bisan sa halayo. 3Ikaw nagasusi sa akong alagianan ug sa akong paghigda, Ug ikaw nahibalo sa tanan ko nga mga dalan. 4Kay walay mausa ka pulong sa akong dila, Kondili, Oh Jehova, ania karon, ang tanan hibaloan nimo. 5Sa likod ug sa atubangan gibantayan mo ako, Ug kanako gitapion mo ang imong kamot. 6Alang kanako katingalahan kining kinaadmana; Kini hataas, dili ako makakab-ut niini. 7Asa ba ako paingon gikan sa imong Espiritu? Kun asa ba ako mokalagiw gikan sa imong presencia? 8Kong mosaka ako ngadto sa langit, didto atua ikaw: Kong sa Sheol pagabuhaton ko ang akong higdaanan, ania karon, didto atua ikaw. 9Kong itaud ko ang mga pako sa kaadlawon, Ug magapuyo sa labing mga kinatumyang dapit sa dagat; 10Bisan pa didto magamando ang imong kamot kanako, Ug ang imong toong kamot magagunit kanako. 11Kong moingon ako: Sa pagkamatuod, ang kangitngit motikyup kanako. Ug ang kahayag nga nagalibut kanako mahimong gabii; 12Bisan ngani ang kangitngit dili makatago gikan kanimo, Kondili ang kagabhion mohayag ingon sa kasanag sa adlaw: Kanimo ang kangitngit ug ang kahayag managsama lamang. 13Kay ikaw ang nag-umol sa akong mga sulod nga bahin: Sa tagoangkan sa akong inahan, imong gitabonan ako. 14Mohatag ako ug mga pasalamat kanimo; tungod kay makalilisang ug kahibulongan uyamut ang pagbuhat kanako: Kahibulongan man ang imong mga buhat; Ug kini hibaloan kaayo sa akong kalag. 15Ang akong lawas wala hisalipdi gikan kanimo, Sa diha nga sa tago gibuhat ako, Ug sa pagbuhat nga kahibulongan didto sa mga dapit nga labing ubos sa yuta. 16Sa wala pa mahingpit ang lawas ko, nakita na sa imong mga mata; Ug diha sa imong basahon nahasulat na ang tanan, Bisan pa ngani ang mga adlaw nga natudlo alang kanako, Sa diha nga wala pay miabut kanila. 17Pagkabililhon usab sa imong mga hunahuna alang kanako, Oh Dios! Pagkadaku sa hilabihan ang gidaghanon nila! 18Kong isipon ko sila labing daghan pa sila kay sa gidaghanon sa balas: Sa akong paghimata, ako anaa gihapon kanimo. 19Sa pagkamatuod gayud imong pagapatyon ang tawong dautan, Oh Dios: Busa pahalayo kamo kanako, kamong mga tawo nga giuhaw sa dugo. 20Kay sa mga pasipala, nanagsulti sila batok kanimo, Ug ang imong mga kaaway nanaggamit sa imong ngalan sa walay kapuslanan. 21Wala ba nako pagdumti sila, Oh Jehova, sila nga nanagdumot kanimo? Ug wala ba ako masubo niadtong nanagpanukol batok kanimo? 22Gidumtan ko sila uban sa hingpit nga pagdumot: Sila nahimong akong mga kaaway. 23Susiha ako, Oh Dios, ug hibaloi ang akong kasingkasing: Sulayi ako, ug hibaloi ang akong mga hunahuna; 24Ug tan-awa kong kanako aduna bay dalan sa pagkadautan, Ug mandoi ako sa dalan nga walay katapusan.


text: 1Ug ang pulong ni Jehova midangat kanako, nga nagaingon: 2Anak sa tawo, ipaatubang ang imong nawong paingon sa Gog, ang yuta ni Magog, ang principe sa Rosh, ug Mesech, ug Tubal, ug panagna batok kaniya, 3Ug umingon ka: Mao kini ang giingon sa Ginoong Jehova: Ania karon, ako batok kanimo, Oh Gog, principe sa Rosh, sa Mesech, ug sa Tubal: 4Ug pabalikon ko ikaw, ug sabitan ko sa mga taga ang imong mga apapangig, ug pagulaon ko ikaw, ug ang tanan mong kasundalohan, mga kabayo ug mga magkakabayo, silang tanan sangkap sa hinagiban, usa ka dakung panon uban ang mga kalasag ug taming, silang tanan nga nanaggamit ug mga pinuti: 5Ang Persia, ang Etiopia, ang Put uban kanila, silang tanan uban ang taming ug salokot; 6Ang Gomer, ug ang tanan niyang mga tinawo; ang balay sa Togarma sa kinatumyang mga bahin sa amihanan, ug ang tanan niyang mga tinawo; bisan ang daghang mga katawohan uban kanimo. 7Mag-andam ka, oo, mag-andam ka sa imong kaugalingon, ikaw, ug ang tanan mo nga panon sa kasundalohan nga nagatigum nganha kanimo, ug ikaw mahimo nga usa ka magbalantay kanila. 8Sa tapus sa daghang mga adlaw ikaw pagadu-awon: sa ulahing mga tuig ikaw mosulod sa yuta nga nabawi gikan sa espada, nga ginatigum gikan sa daghang mga katawohan, ibabaw sa kabukiran sa Israel, nga nahimong awa-aw sa kanunay; apan gipagula gikan sa mga katawohan, ug sila magpuyo sa kasigurohan, silang tanan. 9Ug ikaw motungas, ikaw moabut ingon sa usa ka bagyo, ikaw mahimong ingon sa usa ka panganod nga motabon sa yuta, ikaw, ug ang tanan mong mga tinawo, ug ang daghang mga katawohan uban kanimo. 10Mao kini ang giingon sa Ginoong Jehova: Kini mahinabo niadtong adlawa, nga ang mga butang motungha sa imong hunahuna, ug ikaw magalalang sa usa ka lalang nga dautan: 11Ug ikaw moingon: Sulongon ko ang yuta sa mga balangay nga dili kinutaan; adtoon ko sila nga anaa sa pagpahulay, nga nanagpuyo sa kasigurohan, silang tanan nga nanagpuyo nga walay mga kuta, ug walay mga trangka ni mga ganghaan; 12Sa pagkuha nga mga inagaw ug sa pagkuha sa tukbonon; sa pagpabalik sa imong kamot batok sa nagun-oban nga mga dapit nga karon ginapuy-an na, ug batok sa katawohan nga ginatigum gikan sa mga nasud, nga nakaagaw sa mga vaca ug mga manggad, nga nanagpuyo sa kinapusoran sa yuta. 13Ang Seba ug Dedan, ug ang mga magpapatigayon sa Tarsis, uban ang tanang mga batan-on nga mga leon didto, magaingon kanimo: Mianhi ba ikaw aron sa pagtikas sa inagaw? gipatigum ba nimo ang imong panon sa katawohan aron sa pagtikas sa tukbonon? sa pagtulis sa salapi ug bulawan, sa pagkawat sa mga vaca ug mga manggad, sa pagtikas sa usa ka daku nga inagaw? 14Busa anak sa tawo, panagna, ug umingon ka sa Gog: Mao kini ang giingon sa Ginoong Jehova: Niadtong adlawa sa diha nga ang akong katawohan nga Israel magapuyo sa kasigurohan, dili ba ikaw mahibalo niini? 15Ug ikaw moabut gikan sa imong dapit gikan sa mga kinatumyang bahin sa amihanan, ikaw, ug daghang mga katawohan uban kanimo, silang tanan managkabayo sa kabayo, usa ka dakung panon sa katawohan, ug usa ka gamhanan nga panon sa kasundalohan; 16Ug ikaw motungas batok sa akong katawohan nga Israel, ingon sa usa ka panganod nga motabon sa yuta: mahitabo kini sa ulahing mga adlaw, nga dad-on ko gayud ikaw batok sa akong yuta, aron ang mga nasud makaila kanako, sa diha nga ako pagabalaanon diha kanimo, Oh Gog, sa atubangan sa ilang mga mata. 17Mao kini ang giingon sa Ginoong Jehova: Ikaw ba kadtong akong gihisgutan sa kanhing panahon pinaagi sa akong mga alagad nga mga manalagna sa Israel, nga nanagpanagna niadtong mga adlawa sa daghang mga tuig, nga dad-on ki ikaw batok kanila? 18Ug mahitabo niadtong adlawa, sa diha nga si Gog mosulong batok sa yuta sa Israel, nagaingon ang Ginoong Jehova, nga ang akong kaligutgut magautbo sa akong ilong. 19Kay sa akong pangabugho ug sa kalayo sa akong kaligutgut ako namulong: Sa pagkamatuod niadtong adlawa may usa ka dakung linog sa yuta sa Israel; 20Sa pagkaagi nga ang mga isda sa dagat, ug ang langgam sa kalangitan, ug ang mga mananap sa kapatagan, ug ang tanang mga butang nga nagakamang nga nagkamang sa yuta, ug ang tanang mga tawo nga anaa sa nawong sa yuta, mokurog sa akong presencia, ug ang mga bukid pagatumpagon, ug ang mga dapit nga bakilid pagabungkagon, ug ang tanan nga kuta mapukan ngadto sa yuta. 21Ug ako magpatawag sa usa ka espada batok kaniya ngadto sa akong tanan nga kabukiran, nagaingon ang Ginoong Jehova: ang tagsatagsa ka pinuti sa tawo mahimong batok sa iyang igsoon nga lalake, 22Ug magapakanaug ako sa hukom batok kaniya uban ang kamatay ug uban ang dugo; ug paulanan ko siya ug ang iyang mga tinawo, ug ang daghang mga katawohan nga ming-uban kaniya, sa ulan nga makapabaha, ug sa dagkung mga ulan-nga-yelo, kalayo, ug azufre. 23Ug ako magapadaku sa akong kaugalingon, ug magabalaan sa akong kaugalingon, ug ako magapaila sa akong kaugalingon sa mga mata sa daghang mga nasud; ug sila makaila nga ako mao si Jehova.


text:
Angayng hangpon ang kapaspas sa Visayas Ombudsman nga nisusi sa kontrobersiyal nga P500,000 nga pabawon sa Mactan Cebu International Airport Authority (MCIAA) ngadto sa niretirong sakop sa board nga si Dawnie Roa. Sa samang adlaw nga nigawas ang balita sa The Freeman, nimando dayon og imbestigasyon si Assistant Ombudsman Virginia Palanca-Santiago.Human lang sa usa ka adlaw, giawhag ni Santiago ang MCIAA sa di una paghatag sa dakong kuwarta ngadtong Roa.
Bahala na kon wa maminaw si MCIAA General Manager Danilo Francia ug gidalidali gyod pagpahikay ang tseke ug gipada dayon sa bay ni Roa.Ang konsuylo mao nga wa diay maghagok ang buhatan nga giisip na hinuong babag inay tigpatuman sa kampanya batok sa pangurakot.
* * *
Nahingpit ang akong bilib sa Visayas Ombudsman dihang wa molubay atubangan sa pagsukol sa mga sakop sa MCIAA board.Giluwatan dayon ang supina sa resolusyon ug tanang mga dokumento sa P500,000 nga pabawon.Nga nakapahinumdom sa tanang hingtungdan sa kadako diay sa gahom sa Ombudsman:Mahimo nilang pugson ang bisan unsang buhatan sa kagamhanan pagtahan sa mga dokumento nga ilang gikinahanglan.
Hinaot nga inay magsige og press conference, nga makapausik lang sa buhis sa katawhan pagpalit sa makapabusdik nga pagkaon alang sa gidapit nga mga sakop sa media, magsugod nang MCIAA board pagtuman sa supina sa Ombudsman.
* * *
Ang bag-ong labok sa Visayas Ombudsman wa hinuon makapapas, hinunoa nakapasamot, sa kalibog nganong pinili ra ang mga kaso nga gipaspasan sa Ombudsman.Kay samtang dalayegon ang ka-determinado sa ilang paningkamot pagsusi sa labing uwahing eskandalo sa MCIAA, makapahugno sab ang padayon nilang pagyaka sa uban pang mga kaso.Nga mas unang napasaka sa ilang buhatan, gilawalawaan na gani ang kasagaran.
Ang kinaham nga lusot sa kadagkoan sa Ombudsman mao ang kanihit sa ilang graft investigators.Nga mahimong balido apan di makapatin-aw nganong ang makabungog nga mayoriya sa nihit kaayong mga kaso nga napasaka sa Sandiganbayan nabasura man tungod sa kahuyang sa mga ebidensiya.
* * *
Laing lusot sa Ombudsman:Giuna nila ang mas dagkong mga kaso, nga naglambigit sa mas dakong kuwarta ug nakaapektar sa mas daghang magbubuhis.Kon mao, nganong gipakatug man lang gihapon ang mas dagkong mga transaksiyon pagpalit sa yuta sa mga Balili sa ilawom sa dagat sa Tinaan, Naga City ug mga proyekto sa Asean Summit sama sa CICC ug surveillance cameras?
Ang di malalis nga kamatuoran mao nga giyak-an nilang mga kaso nga naglambigit sa mga alyado ni kanhi presidente Gloria Arroyo.Apan nganong wa man lang gihapon lihoka nga bag-o na man unta ang pamunoan?Hinaot nga di pinili lang gihapon ang kapahamtangan sa dugay-na-natong-gikamingawan-apan-nabanhaw-karong-bag-o nga kaisog sa Visayas Ombudsman.
* * *
Email: leo_lastimosa@abs-cbn.com.


text:
Si Jesukristo mao ang Manluluwas sa kalibutan ug ang Anak sa Dios. Siya ang atong Manunubos. Ang Balaang Biblia nagtudlo nato nga ang inahan ni Jesukristo mao si Maria, ang Iyang amahan dinhi sa kalibutan mao si Jose, nga Siya natawo didto sa Bethlehem ug nagdako didto sa Nazaret, ug nagtrabaho uban ni Jose isip panday. Sa dihang nag-edad na siya og 30, nagsugod Siya sa tulo ka tuig nga pagpangalagad sa pagtudlo, pagpanalangin, ug pag-ayo sa mga tawo sa Balaan nga Yuta. Giorganisar usab Niya ang Iyang Simbahan ug mihatag sa Iyang mga apostoles og “gahum ug pagbulot-an [awtoridad]” (Lucas 9:1) sa pagtabang sa Iyang buhat.
Apan unsay buot natong ipasabut kon kita moingon nga Siya mao ang Manluluwas sa kalibutan? Ang Manunubos? Ang kada usa niini nga mga titulo nagtudlo sa kamatuoran nga si Jesukristo mao ang bugtong dalan diin kita makabalik sa pagpuyo uban sa atong Langitnong Amahan. Si Jesus nag-antus ug nalansang alang sa mga sala sa kalibutan, naghatag sa matag anak sa Dios sa gasa sa paghinulsol ug pagpasaylo. Si bisan kinsa maluwas pinaagi lang sa Iyang kalooy ug grasya. Ang Iyang misunod nga pagkabanhaw nag-andam sa agianan alang sa kada tawo sa pagbuntog usab sa pisikal nga kamatayon. Kini nga mga hitabo gitawag og Pag-ula. Sa laktud, si Jesukristo miluwas nato gikan sa sala ug kamatayon. Tungod niana, literal gayud nga siya ang imong Manluluwas ug Manunubos. Sa umaabut si Jesukristo mobalik aron sa paghari sa kalibutan sa kalinaw sulod sa liboan ka tuig. Si Jesukristo mao ang Anak sa Dios, ug Siya mao ang Ginoo sa kahangturan.


text:
Vosges
Ang Vosges usa ka departamento sa Pransiya. Ang ngalan niini naggikan sa kabungtorang Vosges.
Kasaysayan[usba | edit source]
Ang Vosges usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa bahin sa kanhi lalawigan sa Lorraine.
Sa tuig 1793 ang independenteng prinsipalidad sa Salm (karon lungsod sa Senones ug ang mga katupad nga dapit), nahimong sakop sa departamento. Taudtaod na usab kining naliyokan sa maong departamento.
Sa tuig 1794 nahitabo sa Vosges ang usa ka [[Panagsangka sa Vosges|panagsangka batok sa Rebolusyonaryong Pranses ug sa Allied Coalition.
Sa tuig 1795 ang Schirmeck gibalhin gikan sa Bas-Rhin ngadto sa Vosges. Ang Vosges may gidak-ong 6,127 km² (2,366 milya kuwadro) hangtod sa tuig 1871.
Ang Palasyo sa Vosges sa Paris gihatagan sa maong ngalan sa tuig 1799 dihang ang departamento ang unang mibayan sa mga buhis sa rebolusyon.
Human sa kapildehan sa Pransiya sa Gubat sa Pransiya ug Prussia sa mga tuig 1870-71, 4% sa departamento giangkon sa Empiryong Aleman pinaagi sa Tratado sa Frankfurt. Ang gihimong rason mao nga ang mga tawo didto nagtabi og mga diyalektong Aleman. Ang pag-angkon epektibong nahitabo niadtong Mayo 18, 1871. Ang maong mga bahin sa departamento mao ang kanton sa Schirmeck ug sa amihanang katunga sa Saales -- kanhi mga sakop sa Alsace. Kining maong teritoryo, ang ubang bahin sa Alsace ug ang giangkong teritoryo sa Lorraine nahimong sakop sa Reichsland sa Elsaß-Lothringen. Ang langyab sa Vosges migamay ngadto sa iyang 5,874 km² (2,268 milya kuwadrado) karon.
Sa tuig 1919, human sa kadaogan sa Pransiya sa Unang Gubat Kalibotanon, giuli ang Alsace-Lorraine pinaagi sa Tratado sa Versaiiles. Apan ang Schirmeck and Saales wala giuli sa Vosges departamento apan nahimong sakop sa Bas-Rhin.
Heyograpiya[usba | edit source]
Ang Sapa sa Saône misaka duol sa Vioménil, sa Vosges.
Ang labing dakong mga dakbayan mao ang Epinal, Neufchâteau ug Saint-Dié-des-Vosges.
Turismo[usba | edit source]
Ang Grand, 30 kilometros gikan sa Toul, usa ka Karaang Romanhon nga lungsod. Kini may ampiteyatro ug usa ka templo alang sa Kulto ni Apollo.
Tan-awa usab[usba | edit source]
Mga sumpay sa gawas[usba | edit source]
- (Prinanses) Conseil General
- (Prinanses) Vosges


text: 1Ug nahitabo sa human matukod ni Salomon ang balay ni Jehova, ug ang balay sa hari, ug ang tanang mga tinguha ni Salomon nga iyang gikalipay sa pagbuhat, 2Nga si Jehova mipakita kang Salomon sa ikaduha, ingon sa iyang pagpakita kaniya didto sa Gabaon. 3Ug si Jehova miingon kaniya: Nabati ko ang imong pag-ampo ug sa imong pagpakilooy, nga imong ginahimo sa akong atubangan; gibalaan ko kining balaya, nga imong gitukod, aron ibutang didto ang akong ngalan sa walay katapusan; ug ang akong mga mata ug akong kasingkasing atua didto sa kanunay: 4Ug mahitungod kanimo, kong ikaw maglakaw sa akong atubangan, ingon nga si David nga imong amahan naglakaw sa pagkahingpit sa kasingkasing ug sa katul-id, sa pagbuhat sa tanan nga akong ginasugo kanimo, ug magtuman sa akong kabalaoran ug sa akong mga tulomanon; 5Nan lig-onon ko ang trono sa imong gingharian sa Israel sa walay katapusan, sumala sa akong gisaad kang David nga imong amahan, sa pag-ingon. Walay makulang kanimo nga tawo sa trono sa Israel. 6Apan kong tumalikod ka gikan sa pagsunod kanako, kamo kun ang inyong mga anak, ug dili magbantay sa akong kasugoan ug sa akong kabalaoran nga akong gibutang sa inyong atubangan, moadto hinoon ug moalagad sa laing mga dios, ug magsimba kanila; 7Unya putlon ko ang Israel gikan sa yuta nga akong gihatag kanila; ug kining balay nga akong gibalaan tungod sa akong ngalan isalikway ko gikan sa akong pagtan-aw; ug ang Israel mahimong usa ka sanglitanan ug usa ka pagya sa taliwala sa mga katawohan. 8Ug bisan kining balaya habog kaayo, apan ang tagsatagsa sa mga makaagi niini mahitingala ug magsitsit nga mayubiton; ug sila moingon: Ngano nga gibuhat ni Jehova ang ingon niining yutaa ug niining balaya? 9Ug sila motubag: Tungod kay ilang gisalikway si Jehova nga ilang Dios, nga nagdala sa ilang mga amahan gikan sa yuta sa Egipto, ug nagsalig sa laing mga dios ug nanagsimba, ug nanag-alagad kanila: busa gipadala ni Jehova kining tanang kadautan kanila. 10Ug nahitabo sa katapusan sa kaluhaan ka tuig, sa panahon nga si Salomon nakatukod sa duha ka balay, ang balay ni Jehova ug ang balay sa hari, 11(Karon si Hiram ang hari sa Tiro naghatag kang Salomon sa mga kahoy nga cedro ug haya, ug lakip ang bulawan, sumala sa tanan niyang tinguha) nga si Salomon nga hari mihatag kang Hiram ug kaluhaan ka ciudad sa yuta sa Galilea. 12Ug si Hiram migula sa Tiro aron sa pagtan-aw sa mga ciudad nga gihatag kaniya ni Salomon: ug kini wala makapahimuot kaniya. 13Unsang mga ciudara kining gihatag mo kanako, igsoon ko? Ug iyang gitawag kini nga yuta sa Cabul hangtud niining adlawa. 14Ug si Hiram nagpadala ngadto sa hari usa ka gatus ug kaluhaan ka talento nga bulawan. 15Ug mao kini ang hinungdan sa pagtigum sa mga tawo nga gihimo ni hari Salomon; aron sa pagtukod sa balay ni Jehova, ug sa iyang kaugalingong balay, ug ang Millo ug ang kuta sa Jerusalem, ug Hazor, ug Meggiddo, ug Gezer. 16Si Faraon ang hari sa Egipto mitungas, ug gikuha ang Gezer, ug gisunog kini sa kalayo, ug gipamatay ang taga-Canaan nga nanagpuyo diha sa ciudad, ug gihatag kini nga usa ka bahin sa iyang anak nga babaye, ang asawa ni Salomon. 17Ug gitukod ni Salomon ang Gezer, ug ang Beth-oron ang sa ubos-ubos, 18Ug ang Baalath, ug ang Tadmor didto sa kamingawan, didto sa yuta, 19Ug ang tanang mga ciudad nga tipiganan nga diha kang Salomon, ug ang mga ciudad sa iyang mga carro, ug ang mga ciudad sa iyang mangangabayo, ug ang gitinguha nga tukoron ni Salomon alang sa iyang pagkalipay sa Jerusalem, ug sa Libano ug diha sa tibook yuta sa iyang gingharian. 20Ug mahitungod sa tanang katawohan nga nahibilin sa mga Amorehanon, sa mga Hetehanon, sa mga Peresehanon, sa mga Hebehanon, ug sa mga Jebusehanon, nga dili sa mga anak sa Israel: 21Ang ilang mga anak nga nanghibilin sunod kanila diha sa yuta, nga wala mahimo sa pagwagtang sa mga anak sa Israel, kanila si Salomon naghimo ug pagtigum sa mga tawo sa ilalum sa kaulipnan hangtud niining adlawa. 22Apan sa mga anak sa Israel si Salomon wala maghimo kanila nga ulipon; apan sila mao ang mga tawo sa gubat, ug iyang mga alagad, ug iyang mga principe, ug iyang mga capitan, ug mga magbubuot sa iyang mga carro ug sa iyang mga kabayo. 23Kini mao ang mga may katungdanan nga dinha sa mga buhat ni Salomon, lima ka gatus ug kalim-an nga nanagpangulo sa ibabaw sa katawohan nga nangunay pagbuhat. 24Apan ang anak nga babaye ni Faraon migula sa ciudad ni David ngadto sa iyang balay nga gitukod ni Salomon alang kaniya: unya gitukod niya ang Millo. 25Ug makatolo sa usa ka tuig nga si Salomon naghalad sa mga halad-nga-sinunog, ug mga halad-sa-pakigdait sa ibabaw sa halaran nga iyang gitukod kang Jehova, nagasunog sa incienso didto sa ibabaw sa halaran nga dinha sa atubangan ni Jehova. Busa natapus niya ang balay. 26Ug si hari Salomon naghimo ug usa ka panon sa mga sakayan sa Eziongeber, nga anaa tupad sa Elath sa baybayon sa Dagat nga Mapula, sa yuta sa Edom. 27Ug si Hiram nagpatipon diha sa panon sa mga sakayan sa iyang mga alagad, nga mga magsasakay, nga may kahibalo sa dagat, uban sa mga alagad ni Salomon. 28Ug sila ming-adto sa Ophir, ug nakadala gikan didto sa bulawan, nga upat ka gatus ug kaluhaan ka talento, ug gidala kini ngadto kang hari Salomon.


text:
Bag-ong Tugon
Ang Bag-ong Tugon ang ikaduhang parte sa Bibliya, nga santos nga basahon sa Kristyanismo. Ang mga nahisgutang treinta y nueve kun 39 ka kasulatan mao ang gitawag sa mga Kristohanon nga Daang Tugon. Ang Bag-ong Tugon gilangkuban og 27 ka kasulatan. Una na niini ang upat ka sulat mahitungod sa Ebanghelyo: Sulat ni San Mateo, Sulat ni San Marcos, Sulat ni San Lucas, ug Sulat ni San Juan. Gisundan kini sa sulat mahitungod sa Buhat sa mga Apostoles. Ang ikaunom nga bahin sa Bag-ong Tugon nga mao ang ika-cuarenta y cinco nga han-ay sa Bibliya mao ang Sulat ni San Pablo ngadto sa mga taga-Roma. Mga sulat sad ni Pablo ang nagsunod-sunod: 1 og 2 mga Taga-Corinto , mga Taga-Galacia, mga Taga-Éfeso, mga Taga-Filipos, mga Taga-Colosas, 1 og 2 mga Taga-Tesalónica, 1 og 2 kang Timoteo, kang Tito, kang Filemón, sa mga Ebreo. Ang ikabeynte sa "Bag-ong Tugon" nga mao ang ika-cincuenta y nueve ka libro sa Bibliya mao ang sulat ni San Jacobo. Gisundan sa 1 og 2 ni San Pedro. Dayon gisundan sa mga kasulatan ni San Juan Rebelador (1, 2 og 3 ni Juan). Ang ika-sesenta y cinco ka sulat sa Bibliya mao ang sulat ni San Judas. Gisundan kini sa "Bugna" ni San Juan.
Tan-awa usab[usba | edit source]
Mga sumpay sa gawas[usba | edit source]
- Wolfgang Kosack:Novum Testamentum Coptice. Neues Testament, Bohairisch, ediert von Wolfgang Kosack. Novum Testamentum, Bohairice, curavit Wolfgang Kosack. / Wolfgang Kosack. neue Ausgabe, Christoph Brunner, Basel 2014. ISBN 978-3-906206-04-2.


text: 1Gikan didto mipanaw si Abraham padulong sa yuta sa Habagatan, ug napahaluna siya sa taliwala sa Cades ug Shur, ug nagpuyo siya nga dumuloong sa Gerar. 2Ug miingon si Abraham mahitungod kang Sara nga iyang asawa: Siya akong igsoon nga babaye. Ug si Abimelech nga hari sa Gerar, nagsugo ug nagpakuha kang Sara. 3Apan ang Dios miadto kang Abimelech nga sa damgo sa kagabhion ug siya miingon kaniya: Tan-awa, daw patay na ikaw tungod sa babaye nga gikuha mo, kay siya asawa sa usa ka tawo. 4Apan si Abimelech wala pa makadangat haduol kaniya, ug miingon siya: Ginoo, patyon mo ba usab ang nasud nga matarung? 5Wala ba siya sa iyang kaugalingon mag-ingon kanako: Siya akong igsoon nga babaye, ug siya usab nag-ingon: Siya akong igsoon nga lalake? S pagkahingpit sa akong kasingkasing, ug sa pagkahinlo sa akong mga kamot gibuhat ko kini. 6Ug miingon kaniya ang Dios pinaagi sa damgo: Ako usab nahibalo nga sa pagkahingpit sa imong kasingkasing gibuhat mo kini; ug ako usab naghawid kanimo sa pagpakasala batok kanako, ug niini ikaw wala ko tugoti nga magtandog kaniya. 7Busa, karon, iuli ang babaye sa iyang bana; kay manalagna siya, ug siya magaampo alang kanimo ug mabuhi ikaw. Ug kong dili mo pag-iuli siya, nasayud ka na nga sa pagkamatuod mamatay ka, uban ang tanang mga imo. 8Ug si Abimelech mibangon pagsayo; ug gitawag niya ang tanan niyang mga ulipon, ug gisugilon niya kining tanan nga mga butang sa igdulungog nila; ug nangahadlok ang mga tawo sa hilabihan gayud. 9Unya si Abraham gitawag ni Abimelech, ug iyang giingon siya: Unsa ba ang gibuhat mo kanamo? Ug diin ba makasala ako batok kanimo, nga nagdala man ikaw sa ibabaw nako ug sa ibabaw sa akong gingharian ug labing dakung sala? Gibuhat mo kanako ang dili angay nga imong buhaton. 10Ug miingon si Abimelech kang Abraham: Unsa ba ang hingkit-an mo nga nagbuhat man ikaw niini? 11Ug si Abraham mitubag: Kay naghunahuna ako: Sa pagkatinuod, ang pagkahadlok sa Dios wala niining dapita ug ako pagapatyon nila tungod sa akong asawa. 12Ug labut pa usab siya gayud akong igsoon nga babaye, anak nga babaye sa akong amahan; apan dili anak nga babaye sa akong inahan, ug siya gipangasawa ko. 13Ug nahitabo nga sa gipagula ako sa Dios sa pagsuroysuroy gikan sa balay sa akong amahan, ako miingon kaniya: Kini mao ang kalooy nga imong ipakita kanako, nga sa tanan nga dapit diin kita makaabut mag ingon ka mahitungod kanako, siya akong igsoon nga lalake. 14Unya si Abimelech mikuha ug mga carnero ug mga vaca, ug mga ulipon nga lalake ug mga ulipon nga babaye, ug gihatag niya kang Abraham, ug iyang giuli kaniya si Sara nga iyang asawa. 15Ug miingon si Abimelech: Ania karon, ang yuta ko anaa sa atubangan mo, pumuyo ka kong hain ang ginahunahuna mo nga maayo. 16Ug miingon siya kang Sara: Ania karon, gihatagan ko ug usa ka libo nga salapi ang imong igsoon nga lalake; ania karon, siya mao ang tabil sa imong mga mata, sa tanang kauban nimo; tungod niining tanan ginamatarung ikaw. 17Ug si Abraham nag-ampo sa Dios, ug ang Dios nag-ayo kang Abimelech, ug sa iyang asawa, ug sa iyang mga ulipon nga babaye, ug nanag-anak sila. 18Kay giserhan gayud ni Jehova ang tanan nga taguangkan sa panimalay ni Abimelech tungod kang Sara nga asawa ni Abraham.


text: 1Ug si Eliseo miingon: Patalinghugi ninyo ang pulong ni Jehova: Kini mao ang giingon ni Jehova: Ugma ingon niining taknaa igabaligya ang usa ka takus nga harina nga fino sa usa ka siclo, ug ang duha ka takus nga cebada sa usa ka siclo, sa ganghaan sa Samaria. 2Unya ang capitan kang kinsang kamot maoy gisaligan sa hari mitubag sa tawo sa Dios, ug miingon: Ania karon, kong si Jehova maghimo sa mga tamboanan sa langit, mahanabo kaha kining butanga? Ug siya miingon: Ania karon, ikaw makakita niana sa imong mga mata, apan dili ka makakaon niana. 3Karon dihay upat ka tawong sanlahon sa tugkaran sa ganghaan, ug sila nanag-ingon sa usa ug usa: Nganong naglingkod kita dinhi hangtud nga kita mangamatay? 4Kong kita umingon: Mosulod kita ngadto sa ciudad, nan ang gutom atua sa ciudad, ug kita mangamatay didto; ug kong kita manlingkod pa dinhi, mangamatay kita usab. Busa karon manlakat, ug mangadto kita ngadto sa panon sa mga Sirianhon: kong luwason kita nila nga buhi, mangabuhi kita; ug kong patyon kita nila, kita mangamatay lamang. 5Ug sila nanindog sa pagkabanag-banag, aron sa pag-adto ngadto sa campo sa mga Sirianhon; ug sa paghiabut nila ngadto sa kinatumyan nga dapit sa campo sa mga Sirianhon: Ania karon, walay tawo didto. 6Kay ang Ginoo naghimo sa panon sa mga Sirianhon sa pagpamati sa dinahunog sa mga carro, ug usa ka kaguliyang sa mga kabayo, ang usa ka dinaguok sa dakung panon: ug sila nanag-ingon sa usa ug usa: Ania karon, ang hari sa Israel nagsuhol batok kanato sa mga hari sa mga Hetehanon, ug sa mga hari sa mga taga-Egipto, sa pag-asdang kanato. 7Maoy hinungdan nga sila namangon ug nangalagiw sa pagkabanagbanag, ug gibiyaan ang ilang mga balong-balong, ug ang ilang mga kabayo, ug ang ilang mga asno, bisan pa ang campo sa maong kahimtang, ug nangalagiw tungod sa ilang kinabuhi. 8Ug sa paghiabut niining mga sanlahon ngadto sa kinatumyan nga dapit sa campo, nanulod sila sa usa ka balong-balong, ug nangaon ug nanginum, ug nanagdala gikan didto sa salapi ug bulawan, ug saput, ug nanglakaw ug gitipigan kini; ug sila nanibug, ug mingsulod sa laing balong-balong, ug nakadala gikan didto usab, ug nanglakaw ug gitipigan kini. 9Busa sila nanag-ingon sa usa ug usa: Kita wala magbuhat sa maayo; kining adlawa maoy usa ka adlaw sa mga maayong balita, ug managhilum kita: kong pabilin kita hangtud sa pagbanagbanag sa kabuntagon ang silot mahiapas kanato; busa umari kamo karon, mangadto kita ug magasugilon sa sulod-balay sa hari. 10Busa sila nangadto ug nanagtawag sa magbalantay sa ciudad, ug ilang gisuginlan sila, sa pag-ingon: Nanghiadto kami ngadto sa campo sa mga Sirianhon, ug ania karon, walay tawo didto, bisan tingog sa usa ka tawo, apan ang mga kabayo gipanghigot, ug ang mga asno gipanghigot, ug ang mga balong-balong mao sa gihapon. 11Ug siya nagtawag sa mga magbalantay sa ganghaan: ug sila nanagsugilon niana sa sulod sa balay sa hari. 12Ug ang hari mibangon sa pagkagabii, ug namulong sa iyang mga sulogoon: Ako karon magapakita kaninyo sa ginabuhat kanato sa mga Sirianhon. Sila nahibalo nga kita gigutom; busa nanghigula sila sa campo aron sa pagtago sa ilang kaugalingon diha sa kapatagan, nga nagaingon: Sa ilang paggula sa ciudad, dakpon ta sila nga buhi, ug manulod kita ngadto sa, ciudad. 13Ug usa sa iyang mga sulogoon mitubag ug miingon: Pakuhaa ang uban, nangaliyupo ako kanimo, lima sa mga kabayo nga nahibilin, sa ciudad (ania karon, sila sama sa gidaghanon sa tanang panon sa Israel nga nanghibilin didto; ania karon, silal sama sa gidaghanon sa tanang panon sa Israel nga naut-ut); ug atong pasugoan ug tanawon. 14Busa duha ka carro lakip ang mga kabayo ang ilang gikuha; ug nagpasugo ang hari sa panon sa mga Sirianhon, nga nagaingon: Adtoa ug tan-awa. 15Ug sila nangadto sunod kanila ngadto sa Jordan; ug, ania karon, ang tanang dalan nalukop sa mga panapton ug mga sudlanan nga gipanalibay sa mga Sirianhon sa ilang pagdali. Ug ang mga sulogoon nanibug ug gisuginlan ang hari. 16Ug ang katawohan nanggula, ug gikawatan ang campo sa mga Sirianhon. Busa usa ka takus nga fino nga harina gibaligya sa usa ka siclo, ug duha ka takus sa cebada usa ka siclo, sumala sa pulong ni Jehova. 17Ug gitudlo sa hari ang capitan kang kinsang kamot iyang gisaligan nga magbantay kaniya sa ganghaan: ug ang katawohan nanagtunob kaniya diha sa ganghaan, ug siya namatay sumala sa gipamulong sa tawo sa Dios, nga namulong sa paghiadto niya sa hari. 18Ug nahitabo, sa nakasulti ang tawo sa Dios sa hari, nga nagaingon: Duha ka takus nga cebada sa usa ka siclo, ug usa ka takus nga binokbok sa usa ka siclo, manghiugma ingon niining taknaa sa ganghaan sa Samaria: 19Ug ang maong capitan mitubag sa tawo sa Dios, ug miingon: Karon, Tan-awa, kong si Jehova magahimo sa mga tamboanan sa langit, mahimo ba kaha kining butanga? Ug siya miingon: Ania karon, ikaw makakita niana sa imong mga mata, apan dili ka makakaon niini: 20Mao kini ang nahitabo kaniya; kay gitamakan siya sa katawohan didto sa ganghaan, ug siya namatay.


text:
Hiniusang mga Nasod
Ang Hiniusang mga Nasod (Iningles: United Nations (UN)) mao ang internasyonal nga organisasyon nga ang nangunang misyon mao ang pagpadali sa kooperasyon sa mga isyu sa internasyonal nga balaod, internasyonal nga seguridad, pag-ugmad sa ekonomiya, pag-ugmad sa katilingban, ug katungod sa mga tawo. Napundar ang UN sa tuig 1945 pang-ilis sa Liga sa mga Nasod, aron malikayan ang mga pagsangka sa mga nasod aron mapugngan ang gubat.
May 192 na ka miyembrong estado ang UN, mitibuok sa tanang giila nga mga independenteng estado. Gikan sa iyang ulohan sa Dakbayan sa New York, ang UN ug ang iyang mga espesyalisadong ahensya mao ang tagahimo og desisyon sa mga isyu. Nabahin ang UN ngadto sa:
- Asambleyang Heneral
- Konseho sa Seguridad
- Konseho sa Ekonomiya ug Katilingban
- Ang Secretariat, ug
- Ang Internasyonal nga Korte sa Hustisya (ICJ)


text: 1Sa ikapito ka bulan, sa ikakaluhaan ug usa ka adlaw sa bulan, midangat ang pulong ni Jehova pinaagi kang Haggeo nga manalagna, nga nagaingon: 2Sultihi karon si Zorobabel ang anak nga lalake ni Sealtiel, gobernador sa Juda, ug si Josue ang anak nga lalake ni Josadac, ang labawng sacerdote, ug ang salin sa katawohan, nga magaingon: 3Kinsa diha ang nanghibilin kaninyo nga nanagpakakita niining balaya sa iyang himaya kanhi? ug, unsa ang inyong pagtan-aw niana karon? dili ba kana sa inyong mga mata ingon sa walay nahot? 4Bisan pa niana karon pagmalig-on, Oh Zorobabel, miingon si Jehova; ug pagmalig-on, Oh Josue, anak nga lalake ni Josadac, ang labawng sacerdote; ug pagmalig-on kamong tanang katawohan sa yuta, miingon si Jehova, ug pagbuhat: kay ako nagauban man kaninyo, nagaingon si Jehova sa mga panon. 5Sumala sa pulong nga gipakigtugon ko kaninyo sa diha nga kamo nanggula gikan sa Egipto, ug ang akong Espiritu nagapuyo diha sa taliwala ninyo: ayaw kamo kahadlok. 6Kay mao kini ang giingon ni Jehova sa mga panon: Ngani sa nakausa pa diyutay na lamang nga panahon, ug uyogon ko ang mga langit, ug ang kalibutan, ug ang dagat, ug ang mamala nga yuta; 7ug uyogon ko ang tanang mga nasud; ug ang mga bilihong butang sa tanang mga nasud moabut; ug kining balaya pun-on ko sa himaya, nagaingon si Jehova sa mga panon. 8Ang salapi ako man, ug ang bulawan ako usab, nagaingon si Jehova sa mga panon. 9Ang ulahing himaya niining balaya molabaw pa sa unang himaya, nagaingon si Jehova sa mga panon; ug niining dapita igahatag ko ang pakigdait, nagaingon si Jehova sa mga panon. 10Sa ikakaluhaan ug upat ka adlaw sa ikasiyam ka bulan, sa ikaduha ka tuig ni Dario, midangat ang pulong ni Jehova pinaagi kang Haggeo nga manalagna, nga nagaingon: 11Mao kini ang giingon ni Jehova, sa mga panon Pangutan-a karon ang mga sacerdote mahatungod sa Kasugoan, nga magaingon: 12Kong may tawo nga magadala ug balaang unod sa sidsid sa iyang bisti, ug uban sa sidsid sa iyang bisti makatandog sa tinapay, kun sa linat-an, kun sa vino, kun sa lana, kun sa bisan unsa nga kalan-on, mahimo ba kini nga balaan? Ug ang mga sacerdote mingtubag ug ming-ingon: Dili. 13Unya miingon si Haggeo: Kong ang tawo nga dili mahinlo tungod sa minatay makahikap sa usa niini, mahugaw ba kini? Ug ang mga sacerdote mingtubag ug ming-ingon: Kana mahimong mahugaw. 14Unya mitubag si Haggeo ug miingon: Ingon man kining katawohan, ug ingon man kining nasud nga ania sa akong atubangan, miingon si Jehova; ug ingon man ang tagsatagsa ka buhat sa ilang mga kamot; ug kana nga ilang ihalad diha mahugawan man. 15Ug karon, ipangamuyo ko kaninyo, palandunga sukad niining adlawa ug sa mga miagi, sa wala pa ikapahamutang ang usa ka bato sa ibabaw sa usa ka bato sa templo ni Jehova. 16Sulod nianang tibook nga panahon, sa diha nga ang usa nahiabut sa usa ka pundok nga kaluhaan ka takus, dihay napulo lamang ka takus sa diha nga ang usa miadto sa kawa sa vino sa pagkuha ug kalim-an ka takus, dihay kaluhaan lamang ka takus. 17Gihampak ko kamo pinaagi sa hulaw, ug sa panglaya sa dahon, ug sa ulan-nga-yelo, sa tanang mga buhat sa inyong mga kamot; bisan pa niana kamo wala bumalik kanako, nagaingon si Jehova. 18Palandunga, nangamuyo ako kaninyo, gikan niining adlaw ug sa miagi, gikan sa ikakaluhaan ug upat ka adlaw sa ikasiyam ka bulan, sukad pa sa adlaw nga ang patukoranan sa templo ni Jehova gipahaluna, palandunga kini. 19Ang mga trigo anaa pa ba sa kamalig? oo, ang parras, ug ang igos, ug ang granada, ug ang kahoyng olivo wala mobunga; gikan niining adlawa ako magapanalangin kaninyo. 20Ug ang pulong ni Jehova midangat sa ikaduha nga panahon kang Haggeo sa ikakaluhaan ug upat ka adlaw sa maong bulan, nga nagaingon: 21Sultihi si Zorobabel, gobernador sa Juda, nga magaingon: Akong papauyogon ang mga langit ug ang yuta; 22Ug akong pagagub-on ang trono sa mga gingharian; ug akong papalumpagon ang kusog sa mga gingharian sa mga nasud; ug akong papagubon ang mga carro, ug kadtong mga nagasakay niana; ug ang mga kabayo ug ang ilang mga magkakabayo mangahulog, ang tagsatagsa pinaagi sa espada sa iyang igsoon.


text: 1Unya si Bildad ang Suhitanhon, mitubag ug miingon: 2Hangtud anus-a ang pangayam ninyo sa mga pulong? Palandunga, ug sa human magasulti kita. 3Ngano bang imong giisip kami nga mga mananap, Ug nahimong mahugaw sa imong mga mata? 4Ikaw nga tungod sa imong kapungot nagabitas sa imong kaugalingon, Pagabiyaan ba ang kalibutan tungod kanimo? Kun pagabalhinon ba ang bato gikan sa iyang nahamutangan? 5Oo, ang suga sa mga dautan pagapalungon, Ug ang aligato sa iyang kalayo dili modan-ag. 6Ang kahayag mongitngit sa sulod sa iyang balong-balong, Ug ang lamparahan sa ibabaw niya pagapalongon. 7Ang mga lakang sa iyang pagkamakusganon pagatul-iron, Ug ang iyang kaugalingong salabutan magahulog kaniya. 8Kay pinaagi sa iyang kaugalingong mga tiil nahulog siya sa pukot, Ug siya naglakaw sa mga mata sa pukot. 9Usa ka bitik magasakmit kaniya sa iyang tikod, Ug usa ka laang magagapus kaniya. 10Anaay usa ka balatik nga gitago diha sa yuta alang kaniya, Ug usa ka balag-ong giandam kaniya sa iyang agianan. 11May kahadlok makapalisang kaniya sa luyo ug luyo, Ug magagukod kaniya sa iyang mga tikod. 12Ang iyang kusog mahuyang sa kagutom, Ang kadaut ginaandam sa iyang luyo. 13Ang mga bahin sa iyang lawas pagatunlon, Oo, ang iyang mga bahin igatulon sa anak nga panganay sa kamatayon. 14Pagalangkaton siya gikan sa balong-balong diin atua ang iyang pagsalig: Ug siya pagadad-on ngadto sa hari sa mga kahadlok. 15Ang butang nga dili iya mahamutang sa iyang balong-balong; Sa iyang pinuy-anan igasabulak ang azufre. 16Ang iyang mga gamut sa ilalum magamala, Ug sa ibabaw ang iyang mga sanga mangalaya. 17Ang iyang handumanan mapala sa ibabaw sa yuta, Ug sa dalan ang iyang ngalan dili mahamutang. 18Siya papahawaon gikan sa kahayag ngadto sa kangitngitan, Ug siya igasalikway gikan sa kalibutan. 19Dili siya makabaton ug mga anak, ni mga anak sa iyang mga anak sa taliwala sa iyang katawohan, Ni makabaton usab siya ug kabilin sa iyang ginapuy-an. 20Kadtong tanan nga magasunod kaniya manghitingala sa iyang adlaw, Ingon nga kadtong tanan nga nanghiuna nangalisang. 21Sa pagkamatuod mao kana ang mga pinuy-anan sa mga dili matarung, Ug kini mao ang himutangan niadtong dili moila sa Dios.


text:
Tag Archives: nasaad
ISA KA CONTRACTOR, GIN-SUSPEND SANG DPWH SA PAGPASKOP SA MGA BIDDING SA DPWH PROJECTS.
suspendido na ang east asia construction sa pagpasakop sa bidding sa anuman nga proyekto sang dpwh sa siyudad sang iloilo umpisa sang setyembre 26, 2012.// ini ang nasaad sa komunikasyon nga ginpadala mismo sang dpwh central office sa nasambit nga contractor nga napetsahan setyembre 20, 2012.// ini ang nangin resulta sang ginhimo nga imbestigasyon sang dpwh sa kuwestyunable nga pagpatigayon sang construct
PRANGKISA SANG TERMINAL OPERATORS SA SIYUDAD, REBYUHON NI MAYOR MABILOG.
plano ni mayor jed patrick mabilog nga rebyuhon kon bala naga-comply ang mga perimeter boundary terminals sa kaundan sang ila prangkisa.// ini ang pahayag sang alkalde matapos magreklamo ang pila ka grupo sang mga drivers angut sa mga kakulangan kag violations sang mga terminal.// gin-ako ni mayor mabilog nga siya mismo ang nakakita sang mga problema sa mga terminal kabangdanan nga iya ginmanduan ang tmt
DILG KAG DBM, NAGPIRMA SANG JOINT MEMORANDUM KON PAANO GAMITON SANG LGU’S ANG IRA FUND.
Isa ka joint memorandum circular ang ginpirmahan sang department of interior and local government ukon dilg kag department of budget and management ukon dbm.// nasaad sa joint memorandum circular 2011-1 kon paano gamiton sang mga local government units ang ila 20% nga internal revenue allotment ukon ira fund.// ginapahayag diri nga mahimo gamiton ang 20% nga ira sang tagsa ka lgu para sa social develop


text: 1Asing primiro pa lamang, ba-lo bindoat tang kalibotan, atan dang lagi tang Bitala. Ang Bitalang na aroman tang Dios ig ang Bitalang na yay ang Dios. 2Tanandia aroman dang lagi tang Dios impisa pa asing primiro. 3Tenged ong nandia, naboat tang tanan ang bagay, ig anda enged ay naboat mga belag ta tanandia. 4Ang Bitalang na yay ang pinagalinan tang kaboi, ig ang kaboing na pario ta tatang tolok ang pagtorol ta kayagan ong mga taw. 5Ang tolok ang na pisan ang sisinag ong maki-lep, ig ang kayag na maski tanopa indi enged agdegen tang kaki-lepan. 6Mandian, may tatang taw ang sinobol tang Dios, ang aran na si Juan. 7Sinobol si Juan para magpatako ong mga taw natetenged ong tolok agod ang tanan mamagto ong tolok tenged ong pagpamatod na. 8Belag ta si Juan tang tolok, kondi napaning tanandia para lamang magpamatod natetenged ong tolok. 9Si Jesus tang matod ang tolok ang kiminabot tarin ong kalibotan para magtorol ta kayagan ong kinaisipan tang mga taw. 10Piro asing tarin da tanandia ong kalibotan, ig maski ang tanan ang bagay naboat tenged ong nandia, ang mga taw indi ka enged nangailala ong nandia. 11Napaning mismo tanandia ong sadiling banoa na, piro indi tanandia rinisibi tang mga kasimanoa na. 12Piro ang tanan ang namagrisibi ig namagto ong nandia, tanira tang sindolan na ta podir ang magimong mga ana tang Dios. 13Nagimo tanirang mga ana tang Dios belag ta maning ong ogaling pagpangana sigon ong kaliliagan tang magkatawa ang magkatinir ta ana nira, obin ong kaliagan ta tatang lali. Ang pagimong ana nira tenged lamang ong gaem ig ong kaliagan tang Dios. 14Ang Bitala nagimong taw ig minimbeng ong yaten tarin ong kalibotan. Ponok tanandia ta kao-yan ig kamatodan. Inita amen tang makabebereng ang gaem ig dengeg na bilang bogtong ang Ana ang nagalin ong Dios ang Tatay. 15Si Juan nagpamatod natetenged ong nandia ig naginiteg ang ganing, "Tanandia tang agganingeno rang lagi ong nindio, ang komabot ang domaton ong yen piro mas alawig tang dengeg na ong yen. Tenged indio pa gataw, atan dang lagi tanandia." 16Tenged bogos tang kaloy na, animan indi malobot-lobot tang mga grasiang agto-dol na ong yaten. 17Tenged ang Katobolan, sindol ong yaten ong tabang ni Moises asing tokaw. Piro ang kaloy tang Dios ig ang kamatodan natetenged ong nandia, yay ang pinakabot ong yaten ni Jesu-Cristo. 18Maski tanopa, anda enged ay taw ang naita ong Dios. Piro pinailala tanandia tang bogtong ang Ana na ang yay ang Dios mismo ig aroman ang pirmi tang Tatay na. 19May tatang kaldaw, ang mga pangolokolong Judio ong Jerusalem nanobol ta mga padi ig mga manigtabang ong Timplo ang paning ong ni Juan para te-maen nira mga sinopa enged tanandia. 20Piro indi nagbo-li si Juan kondi minaning, "Belag ta yo tang Cristo ang aggelaten mi." 21Ganing tang mga sinobol ang nane-ma, "Mga belaga tang Cristo, sinoapa? Yawa si Elias ang propita?" Siminabat si Juan, "Belag!" Animan minaning si tanira, "Sigoro yawa tang propitang aggelaten amen!" Piro siminabat si si Juan, "Belag ka!" 22Minaning sing oman tanira, "Mga maning don, sinoapa enged? Yaning mo ngani ong yamen agod may mabalita amen ong mga namagtobol ong yamen. Onopa tang maning mo natetenged ong sadili mo?" 23Ig dayon ang minaning si Juan, "Yo ya ray ang agganingen tang propitang si Isaias asing tokaw ang ganing, 'May paginiteg don ong logar ang anday gistar ang taw ang ganing, To-liden mi tang mga dalan ang panawan tang Gino.' " 24Mandian, tenged ang mga pamane-mang narin agtobolon tang mga Pariseo, 25animan sine-ma si nirang oman si Juan. Ganing tanira, "Mga yawa belaga tang Cristo, obin si Elias, obin ang propitang aggelaten, angay pagboniaga ong mga taw?" 26Siminabat si Juan, "Yo pagboniago ong wi lamang, piro may atan ong nindio ang indi gailala mi. 27Tanandia tang komabot ang domaton ong yen. Piro maski ngani magobad tang kordon tang rapak na, belago ta bagay." 28Nainabo narin ong Betania, ong dobali tang soba tang Jordan, don ong logar ang pinagboniagan ni Juan. 29Pagaramal, inita ni Juan si Jesus ang agpalenget ong nandia. Ganing si Juan ong mga taw, "Asia ra tang Karniro tang Dios! Tanandia isagda para makomit tang mga kasalanan tang mga taw ong kalibotan. 30Tanandia tang inaningo rang lagi ong nindio, ang komabot ang domaton ong yen piro mas alawig tang dengeg na ong yen. Tenged indio pa gataw, atan dang lagi tanandia. 31Asing primiro maski yo, indio ngani gatako mga sinopa sing komabot. Piro napaningo tarin ang magboniag ong mga taw agod ipailala tanandia ong yaten ang mga Israelita. 32"Tenged asing pagboniago, maning ta na tang nainabo: Initao tang Ispirito Santo ang agpababak ang nagalin ong langit, ang magang lare, ig siminareng ong nandia. 33Asing primiro pa, indio pa gatako mga sinopa enged tanandia. Piro ang Dios ang nanobol ong yen ang magboniag ong nindio ong wi, yay ang minaning ong yen ang ganing, 'Mga itaen mo tang Ispirito Santo ang agpababak ig magtinir ong tatang taw, ang taw ang asia yay ang magboniag ong mga taw ong Ispirito Santo.' 34Ig sia initao ang enged. Animan pagpamatodo ong nindio ang si Jesus yay ang Ana tang Dios." 35Pagaramal, don si oman si Juan, aroman na tang doroa ong mga sinagpan na. 36Asing itaen ni Juan si Jesus ang tata-lib, ganing tanandia, "Asia ra tang Karniro tang Dios!" 37Pagabasi tang doroa, dayon ang laging namansidaton ong ni Jesus. 38Pagbalied ni Jesus, inita nang dadaton da tanira ong nandia, animan sine-ma na tanira, "Sinopay agdilemen mi?" Siminabat tanira, "Rabi, ong ariapa pagdayon?" (Ang maliag yaning tang Rabi ay Maistro.) 39Ganing si Jesus, "Tomabid amo agod itaen mi." Siminabid tanira ig inita nira tang aggistaran na. Ang oras ang asi mga alas koatro ra tang apon. Ig don tanira nagtinir ong nandia asta nalabi. 40Ang tata ong doroang asing nabasi ong inaning ni Juan oman diminaton ong ni Jesus ay si Andres, ang logod ni Simon Pedro. 41Animan dinilem ang lagi ni Andres tang logod nang si Simon ig binalitan na ang ganing, "Inita amen tang Mesiyas!" (Ang maliag yaning tang Mesiyas ay Cristo.) 42Ig dayon ang ingkelan na si Simon ong ni Jesus. Pagakabot nira ong ni Jesus, pina-dekan ni Jesus si Simon ig minaning, "Yawa si Simon ang ana ni Juan. Piro mandian Cefas da tang igoyo ong nio." (Ang Cefas pario ka tang aran ang Pedro, ang maliag yaning "tatang bato.") 43Pagaramal, naisipan ni Jesus ang paning ong probinsia tang Galilea. Inita na si Felipe ig minaning ong nandia, "Impisa mandian tomabida ra ong yen." 44Si Felipeng narin kasimanoa da Andres ni Pedro ang mga taga Betsaida. 45Dinilem ni Felipe si Natanael, ig pagaita na ganing, "Inita amen da tang taw ang inaning ni Moises ong Katobolan ig nasambit ka tang mga propita ong mga sinolat nira. Tanandia pala si Jesus ang taga Nazaret, ang ana ni Jose!" 46Ganing si Natanael, "Onora? May magalin batong mo-ya ong Nazaret?" Ganing si Felipe ong nandia, "Ta ra, tomabida agod itaen mo." 47Asing itaen ni Jesus si Natanael ang agpalenget ong nandia, ganing si Jesus, "Na tatang matod ang Israelita ig indi panloko." 48Piro ganing si Natanael, "Angay gailalao nio?" Siminabat si Jesus, "Ong matod, india pa gagoyan ni Felipe, init? rang lagi yen asing dona ong sirong tang ayong igos." 49Pagabasi ni Natanael ta na, dayon ang minaning, "Rabi, yawa kaman tang Ana tang Dios! Yawa tang aggelaten ang Adi tang Israel!" 50Ganing si Jesus, "Natanael, yawa nagtoa ra ong yen tenged lamang minaningo ong nio ang init? yen ong sirong tang igos. Piro mas sobra pa atan tang mga makabebereng ang mga bagay tang itaen mo." 51Ig ganing pa si Jesus ong nirang tanan, "Tandan mi: Komabot tang kaldaw ang itaen ming abri tang langit, ig itaen mi tang mga anghil tang Dios ang pamampadibabaw ig pamampababak ong yen, ang Ana ta Taw."


text:
Estrok
Ang estrok o istrok (gikan sa Iningles nga stroke) gitawag sa medisina isip cerebrovascular accident (CVA) mao ang paspas nga pagkawala sa gamit sa utok (brain functions) tungod sa disturbo sa mga ugat nga misuplay og dugo sa utok. Puyde nga naggumikan kini sa ischemia (kakulangan sa blad suplay) tungod sa thrombosis o embolism, o kaha tungod sa hemorej (hemorrhage). Sa medisina, ang estrok, fit, o pagkalipong usahay gireper isip ictus [cerebri], gikan sa Latin nga icere ("to strike"), bag-o maghatag og ensaktong diagnosis.
Ang estrok usa ka medikal nga emergensi ug makaresulta sa permanenteng pagguba nga neurolohikal, komplikasyon ug kamatayon kon dili dayon kini nadiyagnos ug natambalan. Kini ang ikatulo nga butang nga ikamatay ug nahiuna nga rason sa adult disability sa Estados Unidos ug sa Uropa. Gipredik nga ang estrok maoy mahimong numero unong sakit nga ikamatay sa tibuok kalibotan. Ang mga risgo niini mao ang katigulangan, alta presyon (high blood pressure), transient ischaemic attack (TIA), diabetes, taas nga kolesterol, panigarilyo, atrial fibrillation, migraine with aura, ug thrombophilia (tendensi nga magka-thrombosis). Ang presyon sa dugo mao ang pinakapuydeng usbon nga risgo sa estrok.
Ang tradisyonal nga depinisyon sa estrok, gikan sa World Health Organization mao ang "neurolohikal nga kakulangan nga cerebrovascular nga modugay pa sa 24 oras o ma-interap sa kamatayon sa 24 oras". Ang kini nga depinisyon mireplek sa rebersibilidad sa pagkaguba sa tisyu.
Ang pagtambal sa estrok okasyonal nga gipaagi sa thrombolysis ("clot buster"), pero mas pirme ang sa supportive care (physiotherapy ug occupational therapy) ug segunda nga prebensyon gamit ang antiplatelet drugs (aspirin ug dipyridamole), blood pressure control, statins ug anticoagulation.


text: 1Ang mga sacerdote nga Levihanon, ang tanan nga banay ni Levi, walay bahin bisan panulondon uban kang Israel: magakaon sila sa mga halad kang Jehova nga hinimo pinaagi sa kalayo, ug sa iyang panulondon. 2Ug sila walay panulondon sa taliwala sa ilang mga igsoon; si Jehova mao ang ilang panulondon, ingon sa iyang gisulti kanila. 3Ug kini mao ang bahin sa mga sacerdote gikan sa katawohan, gikan sa mga magahalad sa halad, bisan vaca kun carnero, nga igahatag nila sa sacerdote ang abaga, ug ang mga apapangig, ug ang tungol. 4Ang unang mga abut sa imong mga trigo, ug sa imong bag-ong vino, ug sa imong mga lana, ug ang una sa mga balhibo sa imong mga carnero igahatag mo kaniya: 5Kay gipili siya ni Jehova nga imong Dios gikan sa tanan mong mga banay aron nga magatindog kini sa pag-alagad sa ngalan ni Jehova, siya ug ang iyang mga anak nga lalake nga sa walay katapusan. 6Ug kong ang Levihanon magagikan sa usa sa imong mga ganghaan sa tibook Israel, diin siya magalangyaw, ug moabut siya nga adunay bug-os nga tinguha sa iyang kalag ngadto sa dapit nga pagapilion ni Jehova; 7Unya magaalagad siya sa ngalan ni Jehova nga iyang Dios, ingon man ang tanan niyang mga igsoon nga lalake nga mga Levihanon nga nagatindog didto sa atubangan ni Jehova. 8Magabaton sila ug samang bahin nga pagakan-on, labut sa gikan sa pagbaligya sa iyang katigayonan. 9Sa makaabut ka na sa yuta nga gihatag kanimo ni Jehova nga imong Dios, dili ka magtoon sa pagbuhat ingon sa mga kangil-ad niadtong mga nasud. 10Dili hikaplagan uban kanimo ang bisan kinsa nga magpaagi sa iyang anak nga lalake kun anak nga babaye sa kalayo, usa nga nagagamit sa pagtagna, usa nga nagapanghimalad, kun anting-antingan, kun diwatahan; 11Kun magwiwili, kun magpapakitambag sa mga kailang espiritu, kun mag-iila nga malalangon, kun magpapangutana sa mga minatay. 12Kay dulumtanan alang kang Jehova ang bisan kinsa nga magabuhat niining mga butanga: ug tungod niining mga dulumtanan gisalikway sila ni Jehova nga imong Dios sa imong atubangan. 13Magmahingpit ikaw uban kang Jehova nga imong Dios. 14Kay kining mga nasud, nga imong pagaagawon nagapatalinghug sa mga nanagpanagna ug sa mga diwatahan; apan mahitungod kanimo, si Jehova nga imong Dios wala magtugot kanimo sa pagbuhat niini. 15Si Jehova nga imong Dios magapatindog alang kanimo gikan sa imong taliwala, sa imong mga igsoon, usa ka manalagna nga sama kanako; kaniya magpatalinghug kamo; 16Sumala sa tanan nga imong gipangayo kang Jehova nga imong Dios sa Horeb sa sadlaw sa pagkatigum, nga nagaingon: Ayaw na ako pagpadungga sa tingog ni Jehova nga akong Dios, ayaw na usab ako pagpakitaa niining dakung kalayo, aron dili ako mamatay. 17Ug si Jehova miingon kanako: Maayo ang ilang pagpanubag sa ilang gisulti. 18Magapatindog ako kanila sa taliwala sa ilang mga igsoon, usa ka manalagna nga sama kanimo; ug igabutang ko ang akong mga pulong sa iyang baba ug siya magasulti kanila sa tanan nga igasugo ko kaniya. 19Ug mahitabo nga bisan kinsa nga dili magapatalinghug sa akong mga pulong nga iyang igasulti sa akong ngalan, akong pagapanilngon kini kaniya. 20Apan ang manalagna nga magapangahas pagsulti ug pulong sa akong ngalan, nga wala ko pagasugoa sa pagsulti, kun magsulti sa ngalan sa uban nga mga dios, ang mao nga manalagna mamatay. 21Ug kong mag-ingon ka sa imong kasingkasing: Unsaon namo pag-ila sa pulong nga wala igasulti ni Jehova? 22Sa magsulti ang usa ka manalagna sa ngalan ni Jehova, kong ang butang dili matuman ni mahitabo, mao kana ang butang nga wala isulti ni Jehova; ang manalagna nagapangahas sa pagsulti niini, dili ka mahadlok kaniya.


text: 1Mga utod, dapat ninyo dumdomon ang gin-agihan sang aton mga ginikanan nga nagsunod kay Moises. Ginlandungan sila sang panganod kag nagtabok sila nga wala maano sa Mapula nga Dagat. 2Sa gal-om kag sa dagat ginbautisohan sila subong nga mga sumolunod ni Moises. 3Tanan sila nagkaon sang amo man nga espirituhanon nga pagkaon, 4kag tanan sila nag-inom sang amo man nga espirituhanon nga ilimnon. Kay nag-inom sila sa sadtong espirituhanon nga bato nga nag-upod sa ila. Yadto nga bato amo si Cristo. 5Pero ang Dios wala malipay sa kalabanan sa ila, gani ang ila mga bangkay naglalapta sa desierto. 6Karon, ini nga mga butang nga nahanabo mga halimbawa sa pagpaandam sa aton nga indi kita maghandom sang malain nga mga butang subong sang ginhimo nila, 7kag indi kita magsimba sa mga diosdios, subong sang ginhimo sang iban sa ila. Subong sang ginasiling sang kasulatan, “Ang mga tawo nagkinaon kag nag-ininom kag nagsinaot.” 8Indi gid kita magpakighilawas subong sang ginhimo sang iban sa ila, kag tungod sini nagkalamatay ang 23,000 sa isa lang ka adlaw. 9Indi ta gid pagtilawan ang Ginoo, subong sang ginhimo sang iban sa ila, kag ginpamatay sila sang mga man-og. 10Indi gid kamo magkumod subong sang ginhimo sang iban sa ila, kag ginlaglag sila sang Anghel nga Manugpatay. 11Ini tanan nga mga butang nahanabo sa ila subong mga halimbawa para sa iban, kag ini ginsulat subong nga paandam sa aton. Kay nagakabuhi kita sa panahon nga ang katapusan madali na lang mag-abot. 12Gani, ang nagahunahona nga malig-on ang iya pagtindog mag-andam basi kon matumba sia. 13Ang tagsa ka pagsulay nga nagaabot sa inyo amo man ang pagsulay nga masami nagaabot sa tawo. Pero ang Dios matutom sa iya saad kag indi sia magtugot nga pagsulayon kamo labaw sa inyo masarangan, kundi sa tion nga ginasulay kamo, hatagan niya kamo sing kusog sa pagsumpong sa panulay kag sa sini nga paagi indi kamo madaog sang panulay. 14Gani, mga hinigugma ko, indi kamo magsimba sa mga diosdios. 15Nagahambal ako sa inyo subong nga kamo maalam nga mga tawo. Kamo ang magbinagbinag sang akon ginasiling sa inyo. 16Wala bala kita nagapakig-ambit sa dugo ni Cristo kon kita mag-inom sa sini nga kupa sang pagpasalamat nga aton ginapasalamatan sa Dios? Wala bala kita nagapakig-ambit sa lawas ni Cristo kon kita magkaon sini nga tinapay nga aton ginapamihakpihak? 17Tungod nga may isa lang ka tinapay, kita tanan, bisan nga madamo, nangin-isa ka lawas, kay kita tanan nagaambit sang isa lang ka tinapay. 18Tan-awa bala ninyo ang mga tawo sang Israel. Indi bala nga ang mga nagakaon sang mga ginahalad sa altar nagapakig-ambit sa ginahalad sa Dios? 19Ano ang buot ko silingon? Nga ang diosdios ukon ang kalan-on nga ginahalad sa ila may kapuslanan? 20Indi amo ina ang buot ko silingon! Ang ginasiling ko nga ang ginahalad sang mga tawo sa mga altar sang diosdios ginahalad nila sa mga yawa kag indi sa Dios. Kag indi ako luyag nga magpakig-ambit kamo upod sa mga yawa. 21Indi kamo makainom sa kupa sang Ginoo kag mag-inom man sa kupa sang mga yawa. Indi kamo makakaon sa lamisa sang Ginoo kag magkaon man sa lamisa sang mga yawa. 22Ukon luyag bala kita nga magpangimon ang Ginoo? Naghunahona bala kamo nga makusog pa kita sa iya? 23Nagasiling sila, “Tugot sa aton ang paghimo sang bisan ano.” Huo, ugaling indi ang tanan maayo para sa aton. “Tugot sa aton ang paghimo sang tanan,” pero indi ang tanan mapuslanon para sa aton. 24Ang tagsatagsa indi magpangita sang iya kaugalingon nga kaayuhan, kundi sang kaayuhan sang iya isigkatawo. 25Sarang kamo makakaon sang tanan nga ginabaligya sa balaligyaan sang karne, nga wala na nagapangusisa tungod sang inyo konsyensya. 26Kay ang kasulatan nagasiling, “Ang duta kag ang tanan nga yara sa duta iya sang Ginoo.” 27Kon may indi tumoluo nga mag-agda sa inyo sa pagkaon upod sa iya kag luyag man kamo magkadto, kauna ninyo ang ginabutang sa inyo atubangan nga wala na nagapangusisa tungod sang inyo konsyensya. 28Pero kon may magsiling sa inyo, “Ini nga pagkaon nahalad sa mga diosdios,” ti indi pagkauna ina tungod sa iya nga nagasugid sini sa inyo kag tungod sa konsyensya— 29ini indi ang inyo konsyensya, kundi ang iya konsyensya. Karon may mamangkot, “Ngaa bala limitahan ko ang akon kahilwayan tungod sa konsyensya sang iban nga tawo? 30Kon ginapasalamatan ko sa Dios ang akon pagkaon, ngaa abi pakalainon ako tungod sang pagkaon nga ginpasalamatan ko?” 31Kon amo ina, bisan nagakaon ukon nagainom kamo, ukon ano man ang inyo ginahimo, himoa ini tanan para sa himaya sang Dios. 32Magkabuhi kamo sa bagay nga indi kamo manginkasablagan sa mga Judio ukon sa mga Gentil ukon sa iglesia sang Dios. 33Sunda lang bala ninyo ang ginahimo ko. Sa akon ginahimo nagatinguha ako sa paglipay sang tanan, kag wala ako nagapangita sang akon kaayuhan, kundi sang kaayuhan sang tanan, agod nga maluwas sila.


text:
Ingon sa gimino karon kining kalag ko
Daw nabilanggo intawon sa usa ka damgo
Wala na masayud kon unsa ang angay'ng buhaton
Handumon ka ba, kasilagan ka ba
o kalimtan nalang...
Ingon sa gihaya karon ang akong galamhan
Wala nay umoy bisan dyutay kining balatian
Gani sa luha ako intawon nahubsan
Wala nay gahum kining dughan sa pag bangutan
Nahugno, nagun-ob nahunlak ang akong himaya
Nahugno, nagun-ob nahunlak sa imong pagbiya
Wala'y kukalooy ako nga gibudhian
Wala'y kukalooy ako nga gitalikdan
Patay na ang gugma nga kanhi puno sa hudyaka
Patay na ang gugmang nalumsan sa mga luha
Kanako wala nay bili kining kinabuhi
Sukad ka nagbudhi kanako akong pinili
Busa kining dughan sa hilom nangandoy na lamang...
Ngangandoy'ng matapos nalang ang tanan.
Himayang Nahunlak
Ingon sa gimino karon kining kalag ko
1 comment:


text:
Diriyot na sabTuesday, September 2, 2014 - 10:49 p.m.
LAING masakit, sikit, ug kulbahinam nga kapildihan ang nasinati sa Gilas Pilipinas batok world no.3 Argentina, 85-81, niadtong Lunes sa gabii sa 2014 FIBA World Cup of Basketball sa Seville, Spain.
Ang Gilas ningbangon gikan sa 10 ka puntos nga pagkalubong sa 4th quarter ug napahak nila ang labaw sa Argentina ngadto sa usa na lang ka puntos sa hinapos nga bahin.
Migallen: Coaching lapses ni Reyes?Tuesday, September 2, 2014 - 10:47 p.m.
TINUOD pildi na usab ang RP Gilas sa ikatulong higayon sa nagpadayon nga 2014 Fiba World Cup didto sa Espanya human kini munasa ginhawang napukan sa World’s no. 3 nga Argentina, 85-81.
7 ka sagunsonTuesday, September 2, 2014 - 10:46 p.m.
GIUSBAN pagpukan sa University of San Carlos (USC) Warriors ang defending champions University of the Visayas (UV) Green Lancers, 69-66, aron inaton ang ilang sunodsunod nga kadaugan ngadto sa pito sa Cebu Schools Athletic Foundation Inc. (CESAFI) college division niadtong Lunes sa Cebu Coliseum.
Malacañang midasig sa GilasTuesday, September 2, 2014 - 10:45 p.m.
NANAWAGAN ang Malacañang sa mga Pinoy nga mas pahugtan ang pagtuo gumikan kay aduna gihapon poruhan ang Gilas Pilipinas nga makaabante sa Round of 16 sa FIBA World Cup of Basketball sa Seville, Spain.
“We should continue to support the Gilas Pilipinas team. Our Filipino players have shown truly remarkable courage, determination and skill despite going against taller players,” mensahe ni Presidential Communications Operations Office Secretary Herminio Coloma sa interbyu sa Radyo ng Bayan.
DBTC daog vs. AteneoTuesday, September 2, 2014 - 10:45 p.m.
GIPATAPSINGAN sa Don Bosco Technology Center (DBTC) ang Sacred Heart School-Ateneo de Cebu (SHS-AdC), 50-49, sa 12-Under age group Division I sa 2014 Cebu Youth Basketball League (CYBL) Alaska Basketball D-League sa SHS-AdC Gen. Maxilom Campus.
Napildi apan nakakombatiMonday, September 1, 2014 - 10:03 p.m.
SAMA sa gituohan, milampos ang mas tag-as nga Greece batok sa Gilas Pilipinas apan wala damha nga nakasukol og sakto ang mga Pinoy una kini nasugamak sa 70-82 nga kapildihan kagahapon sa usa ka duwa nga namansahan og kagubot sa tumoy sa 2014 FIBA World Cup sa Seville, Spain.
Blatche angay unta papahuwayon: ReyesMonday, September 1, 2014 - 10:02 p.m.
DIHANG nianinaw na ang kadaugan sa Greece batok sa Gilas Pilipinas sa hinapos nga bahin kagahapon sa 2014 FIBA World Cup sa Seville, Spain, wala seguro’y makamahay kang Gilas coach Chot Reyes kon iya pang gipapahuway og sayo ang uban niyang mga sinaligan, partikyular si naturalized Andray Blatche, isip preparasyon sa sunod nilang tahas batok sa Argentina.
Bisan asa nga timbang, Pacquiao andam: RoachSunday, August 31, 2014 - 10:49 p.m.
GIKLARO ni American trainer Freddie Roach nga bisan unsa nga timbang, andam makigharong si Filipino boxing great Manny Pacquiao batok kang American Floyd Mayweather Jr.
Miasoy si Roach niini human nibuhi’g pamahayag si Top Rank boss Bob Arum nga nagsabot na ang television giants nga naggunit nila ni Mayweather ug Pacquiao aron iparang ang duha sa sunod tuig.
Warriors batok sa Lancers sa CesafiSunday, August 31, 2014 - 10:48 p.m.
Mga duwa karon 5:15 pm- USC batok UV (jrs) 6:45 pm- USC batok UV (srs)
SOLONG liderato maoy tinguha sa University of San Carlos (USC) Warriors sa ilang pagpakigharong og balik sa defending champion University of the Visayas (UV) Green Lancers sa main game karong gabii sa Cebu Schools Athletic Foundation Inc. (CESAFI) college division sa Cebu Coliseum.
Isyu ni Blatche angay sulbaron na sa SBPSunday, August 31, 2014 - 10:48 p.m.
POSIBLING dili makaduwa ang naturalized Filipino citizen nga si Andray Blatche sa umaabot nga Asian Games sunod buwan sa Incheon, South Korea.
Kini human ang Incheon Asian Games Organizing Committee (Iagoc) mipahibawo nga dili eligible si Blatche sa maong torneyo tungod sa kakulang sa residency niini sa Pilipinas.
Blatche di kaduwa sa Asian Games?Saturday, August 30, 2014 - 10:09 p.m.
POSIBLING dili makaduwa ang naturalized Filipino citizen nga si Andray Blatche sa umaabot nga Asian Games sunod buwan sa Incheon, South Korea.
Kini human ang Incheon Asian Games Organizing Committee (Iagoc) mipahibawo nga dili eligible si Blatche sa maong torneyo tungod sa kakulang sa residency niini sa Pilipinas.
Donaire batok Walters, Oct. 18Saturday, August 30, 2014 - 10:08 p.m.
LAING malisod nga tahas ang sunod sagubangon ni Nonito Donaire Jr. sa dihang iyang depensaan sa unang higayon ang featherweight title batok sa wa pay pildi nga si Nicholas Walters sa Jamaica karong Oktobre 18 didto sa California.
Isugal usab ni Donaire (33-2-21 KOs) ang bag-ong WBA world featherweight belt batok sa knockout artist nga si Walters (24-0, 20 KOs), kinsa No. 3 sa featherweight sa Ring Magazine.
Lagtang batok Hipodromo; Slasher v. Jewelers sa Softball Mayor’s Cup ‘14Saturday, August 30, 2014 - 10:08 p.m.
ANG paglabni sa ilang unang kadaugan maoy tuyo sa Team Lagtang karong sa dihang ilang ikasangka ang Hipodromo sa paghibalik sa aksyon sa 2014 Mayor’s Softball Cup: Invitational tournament sa Labangon Elementary School.
Bisan pa man tuod og bag-o pa kining naporma, ang Hipodromo apan gipaabot nga makahatag kini og saktong kombati sanglit gibidahan kini sa mga pinili ug beteranong magduduwa sa usa ka adlaw nga Hipodromo softballfest.
Julaton nasugamak sa kapildihanSaturday, August 30, 2014 - 10:06 p.m.
NASUGAMAK sa iyang unang kapildihan isip mixed martial arts fighter ang boksidor nga si Ana Julatan sa mga kamot sa iyang kaatbang nga Malaysian nga si Ann Osman sa ilang flyweight non title bout sa One FC:Reign of Champions sa Dubai World Trade Center niadtong Biyernes,
Si Osman gideklarar nga midaog pinaagi sa split decision sulod sa tulo ka round nga kombati.
Cesafi volleyball nauswag, Sept. 9Saturday, August 30, 2014 - 10:05 p.m.
ANG gikahinaman nga panagsangka tali sa multi-titled University of San Carlos ug sa bag-ong Sacred Heart School-Ateneo De Cebu (SHS-ADC) girls team mauswag ngadto una ngadto sa Septiyembre 9 sa Aznar Coliseum tungod kay dili pa available ang maong venue.
Malisod nga tahas ang sagubangon sa Ateneo batok sa USC nga maoy kampyon sa Milo Little Olympics Visayas Leg ug sa Shakey’s Girls Volleyball League-Central and Eastern Visayas Leg.
MAPASIGARBUHON NGA KAPILDIHANSaturday, August 30, 2014 - 10:04 p.m.
NAPILDI man tuod ang Gilas Pilipinas sa ilang unang duwa sa Fiba World Cup kagabii apan nakakuha kini og dakong atensiyon ug respeto gumikan sa determinasyon batok sa mga tag-as nga Croatian team.
Unom ka free throws sa mga NBA players nga sila si Bojan Bojan Bogdanovic ug Danjan Rudez maoy nagluwas sa Croatia, 81-78, sa overtime nga kadaugan nga naghikaw sa maisugon nga nagbilin og usa ka emosyonal nga pagbati sa liboan ka mga Pinoy nga miabiba sulod Centro de Protivo San Pablo stadium.
Yap miadto sa Spain pagsuporta sa GilasSaturday, August 30, 2014 - 10:03 p.m.
GIPUTOL una ni San Mig star James Yap ang iyang bakasyon uban sa iyang Italian girlfriend nga si Michela Cazzola aron paghatag og higayon nga mosuporta sa kampanya sa RP-Gilas team alang sa Fiba World Cup didto sa Spain. Si Yap nasigpatan didto sa Melia Hotel sa Seville, Spain niadtong Biyernes nga nakapasurprisa sa mga miyembro sa Gilas Pilipinas.
“Suporta lang,” matod pa sa two-time MVP kinsa mihangop usab sa pagtimbaya sa mga Gilas supporters ngadto kaniya.
World cup sugdan na!Friday, August 29, 2014 - 09:12 p.m.
SUGDAN sa Gilas Pilipinas ang ilang kampanya pinaagi sa pagpakigbatok sa Croatia karong adlawa sa Group B sa 2014 FederationInternational Basketball Association (FIBA) World Cup sa Palacio Municipal de Deposrtes sa Seville, Spain.
Human sa kapin sa usa ka buwan nga hugot nga preparasyon, ang Gilas, nga pangulohan nila ni Jimmy Alapag ug naturalized center Andray Blatche, makigharong sa Croatians sugod sa alas 6:30 sa gabii (RP time).
Fiba-Asia 18-under: Batang Gilas mibuntog sa Japan sa overtimeFriday, August 29, 2014 - 09:10 p.m.
GIBUNTOG sa Batang Gilas ang Japan, 113-105, sa overtime aron sakmiton ang ikalimang puwesto sa FIBA-Asia Under-18 Championship sa Doha, Qatar niadtong Huwebes sa gabii.
Sila Kobe Paras ug Jollo Go maoy nangulo sa kulbahinam nga kadaugan apan si Ranbill Tongco ang nahimong yawe aron mahatod sa overtime ang duwa pinaagi sa iyang buzzer-beating shot nga nakapatabla, 93-93, sa regulation period.
GikuwestiyonThursday, August 28, 2014 - 11:16 p.m.
MIINSITER ang Samahang Basketbol ng Pilipinas (SBP) nga kuwalipikadong moduwa si naturalized center Andray Blatche sa 2014 Asian Games sa Incheon karong Septiyembre taliwala sa pagkuwestiyons a Olympic Council of Asia (OCA) kabahin sa eligibility sa National Basketball Association (NBA) free agent.
Sa miaging adlaw, migawas ang taho nga nagkinahanglan si Blatche og three-year residency una kini tugotang makarepresentar sa Pilipinas alang sa Incheon Asian Games.
Batang Gilas mimakmak sa KazakhstanThursday, August 28, 2014 - 11:15 p.m.
GIPANGMAKMAK sa Philippine national youth basketball team ang Kazakhstan, 86-74, sa classification round sa FIBA Asia Under-18 Championships kagahapon sa Al-Gharafa Stadium sa Qatar.
Ning maong kadaugan, ang RP national youth squad nga gitawag og Batang Gilas adunay kahigayunan nga makasakmit sa ikalimang puwesto human kini natagak sa quarter-finals sa miaging adlaw.
USC NAG-UNA NAThursday, August 28, 2014 - 11:13 p.m.
Mga duwa karon: 5:15 pm- SHS-AdC batok CEC (jrs) 6:45 pm- SWU batok CIT-U (srs)
NAILOG sa University of San Carlos (USC) Warriors ang liderato human nila giusban pagpukan ang Cebu Institute of Technology University (CIT-U) Wildcats, 73-68, sa main game niadtong Miyerkules sa Cebu Schools Athletic Foundation Inc. (CESAFI) college division sa Cebu Coliseum.
Cebu chess players mangapil sa Sagay City Open tourneyThursday, August 28, 2014 - 11:12 p.m.
DAGHANG Sugbuanong chess players ang gilaumang mobiyahe paingon sa Sagay City, Negros Occidental aron mosalmot sa 1st Sagay City Open Chess Tournament (Masters/NonMasters) nga ipahigayon karong Septiyembre 27-28 sa Kauswagan Social Hall.
Mao kini ang gipabuhagay ni Cebuano Fide arbiter Marvin Ruelan dihang gikahinabi ning mantalaan kagahapon. Si Ruelan maoy modumala sa kompetisyon.
Metta tinguha ni Manny PacquiaoThursday, August 28, 2014 - 11:10 p.m.
PLANO ni Kia Motors Sorentos playing coach Manny Pacquiao nga kuhaong import ang kanhi magduduwa sa National Basketball Association (NBA) nga si Metta World Peace, kansang pangalan kaniadto kay Ron Artest.
Gipasabot ni Pacquiao nga iyang higala si World Peace hinungdan nga sa iyang tan-aw, dili kini lisod mahitabo.
UV batok USJ-RWednesday, August 27, 2014 - 10:54 p.m.
Mga duwa karon 5:15 pm- USPF batok USJR (jrs) 6:45 pm- UV batok USJR
LANGKATON og suway sa defending champion University of the Visayas (UV) Green Lancers ang ikaupat nilang sunodsunod nga kadaugan sa ilang pagpakigbatok sa University of San Jose Recoletos (USJ-R) Jaguars sa main game karong gabii sa Cebu Schools Athletic Foundation Inc. (CESAFI) college division sa Cebu Coliseum.
Xterra balhin sa AlbayWednesday, August 27, 2014 - 10:53 p.m.
HUMAN sa upat ka mga tuig nga pagpahigayon sa lungsod sa Liloan, Cebu, ang Vaseline
Men Xterra Philippines nakakita og bag-ong pinuy-anan ug dili kini sa Sugbo.
RP Gilas mo-relaxWednesday, August 27, 2014 - 10:51 p.m.
HUMAN sa usa ka buwan nga hugot nga training, ang mga sakop sa Gilas Pilipinas makapahuway na sulod sa pipila ka mga adlaw aron iandam ang hago nilang mga lawas sa mas importanteng misyon.
Ang Gilas, nga ningsagubang og daghan ug importanteng tune-up games sulod sa usa ka buwan, gikatakdang mokombati sa FIBA Gilas Pilipinas nga gikatakdang sugdan karong Agusto 30 sa Spain.
Nahuman og kapildihanTuesday, August 26, 2014 - 09:41 p.m.
NASUGAMAK sa kulbahinam nga kapildihan ang Gilas Pilipinas batok sa Dominican Republic, 86-79, kagahapon sa katapusan nilang tune-up game alang sa FIBA World Cup sa Spain.
No.5 rookie dili buhian sa AcesTuesday, August 26, 2014 - 09:39 p.m.
NAGKANAYON si Alaska Aces coach Alex Compton nga nakadawat sila og daghang tanyag gikan sa ubang teams aron i-trade ang ilang nakuhang rookie nga si Chris Banchero.
Apan gipasabot ni Compton nga ilaha unang tan-awon kon unsa ang kalibre ni Banchero sa Philippine Basketball Association (PBA) una sila maminaw sa mga tanyag. Alang kang Compton nga suwerte lang sila kay ilaha pang naabtan ang Fil-Italian sa no.5 pick.
Cone wala’y ambisyon mag-coach sa NBATuesday, August 26, 2014 - 09:38 p.m.
SIYA man tuod ang labing malampusong coach sa Philippine Basketball Association (PBA) apan giangkon ni Tim Cone ang reyalidad nga lahi ang kalidad sa National Basketball Association (NBA).
“I don’t know if we have better coaches, but I think the game we (PBA) have is very sophisticated compared to many places in the world,” asoy SanMig Coffee Mixers coach sa interbyu sa InterAksyon.com.